  Наталья Тетерина Ижкарлэн выль тӧроез Олег Бекмеметьев, кудзэ та интые 18-тӥ коньывуонэ шоркарлэн Кар думаысьтыз депутатъёс бырйизы, карлэсь командазэ выльдыны но соин уката пайдалыко но ӝог ужаны чакла. Со сярысь со журналистъёслы ивортӥз. Дыр туж ӧжыт, ужъюлтошъёс, тӥ тодӥськоды, соин ик быръён ортчыны кулэ <…> туж ӝог. <…> Собере выльдэм команда, со кулэ туж ӝог но пайдаё ужаны кутскыны, соку ӝог ужъемышъёс луозы Олег Бекмеметьев, Ижкарлэн тӧроезВакчияк со вераз, кыӵеен пайдаё ужез адӟе. Устоосыз соос пӧлысь (кин карлэн аппаратаз али ужа – ред.) но мынэсьтым политикме валаны дасьёсыз, <…> мон малпасько, выль командаын интызэс шедьтозы. <…> Мон кыӵе ке революциос пала дурбасьтӥсь ӧвӧл. <…> Мон ваньмынызы тодматско, мон ӵапак нуназе бере кенешон люкасько, мон верасько адямиосын, валало, кыӵе мур соослэн тодон-валанъёссы Олег Бекмеметьев, Ижкарлэн тӧроезОзьы ик карлэн выль кивалтӥсез интыужаз нырысетӥ вамышъёсыз сярысь вераз. Нырысетӥез косон радъян ёзсӧзнэтэн герӟаськемын луоз. Ивортонысьтым валады, дыр, кык валтӥсь ӧръёс луозы – со коньдэтлэн табыш но уже кутон люкетъёсыныз ужан, озьы ик вылдӥськон ужпумъёс, кудъёсыз бюджет вылысь ныпъетэз, аппаратэз возёнэз, капчиятозы но солэсь пайдалыксэ будэтыны луонлык сётозы Олег Бекмеметьев, Ижкарлэн тӧроезУжкагазын кӧня ке ужпумъёс пуктозы, со пӧлын ужанлэсь пайдалыксэ рос-прос эскерон, огкадь ужъёсты кӧняке ёзэсъёсын быдэсъямез шараяз, кивалтӥсьёслэн уждунзылы коньдэтысь висъям уксёлэсь пайдалыксэ чаклан. Карлэн кивалтӥсез татын резервъёс шедьтыны но казнаез шыръяны малпа. Та косэтэ ик ватсамын луоз, дыр, со ужъюртъёсты эскерон, кудъёсыз сярысь мон юанлы валэктон сётыкум верай, кудъёсыз милям 407. Валамон, со трос адямиос но, кудъёсыз со предприятиосын нот ужъюртъёсын ужаса, ужзэс ӟечлыко но пайдаё быдэсъяны, кар коньдэтлэсь табыш люкетсэ будэтыны луонлык сётыны кулэ Олег Бекмеметьев, Ижкарлэн тӧроезИжкарлэн выль тӧроез муниципалитетэн ог 2 ар кивалтоз - Кар думае выль быръёнъёс ортчытозь. Аслэсьтыз валтӥсь ужпумзэ со карлэсь коньдонэн югдурзэ юнматон бордын адӟе. Валтӥсез – карлэн вуоно тӧроосызлы азинскыны инъет кылдытон. Мон лыдъясько, со луоз, ми матысь ар – ар но ӝыны ӵоже быгатӥм ке огкылэ вуыны со ужпумъёсъя, кудъёссэ мон верай, федералъёсын, росси экономикалэн флагманъёсыныз. Соку оскыны луоз, финансовой коллапс, кудӥзлы ми али матын, уз луы ни шуыса Олег Бекмеметьев, Ижкарлэн тӧроезОлег Бекмеметьев пусйиз, быръёнъёс азьын со вормонэзлы оскиз. Ку дасяським, эскерим со ужпумъёсты, кудъёсыз сярысь верай ивортонъёсам, вань кандидатъёс, соос пӧлын мон но, валамон, котькудӥз тыршиз аслэсьтыз сюлэмзэ сётыны со ужрадъёсы, кудъёсыз карез азинтон ласянь валтӥсьёсыз интыын ӵектэмын вал. Валамон, котькудӥз кыӵе ке ужъёс, ужрадъёс сюлмысьтыз дэмласа, лыдъяз, солэн ӵектонэз устоез шуыса. Валамон, оскиз, солэн программаез тужгес шонерен лыдъямын луоз шуыса Олег Бекмеметьев, Ижкарлэн тӧроезОзьы ик со пусйиз, выль интыуж – со зэмос кылэз юан луэ. Куара сётон тазьы ортчиз шуыса – 38 пӧлысь 37-ез (депутатъёслэн куараоссы – ред.), мон шуи ни веранам, со оскон сяна, зэмос кылкутон. Со ужрадъёс, кудъёсыз чузъяськизы мынам программаям, – табере, кызьы шуо, саесъёсты пужалляса гинэ, – азьлань, ӝоггес нырысетӥ ужъемышъёсты возьматыны. Малы ке шуоно соосты возьмало, со туж кулэ Олег Бекмеметьев, Ижкарлэн тӧроезТодэ вайытом, 18-тӥ коньывуонэ Олег Бекмеметьевез Ижкарлы тӧрое Кар думалэн сессияз бырйизы. Со понна 37 депутатъёс куара сётӥзы, одӥгез депутат финалэ потэм кыкетӥ кандидатлы, Виктор Шестаковлы, дурбасьтӥз. Тегъёс: Политика Ижкар Удмуртия ОлегБекмеметьев кивалтӥсьёс  